4 फीट खुदाई पर जमीन की नमी ने रोका लिफ्ट का काम
नपा में दिव्यांगों व वरिष्ठजन के लिए लगने वाली लिफ्ट का काम जमीन की नमी के कारण बंद है। लगातार नमी के चलते इंजीनियर लिफ्ट के आधार निर्माण को लेकर नई प्लानिंग बनाएंगे। खुदाई का काम एक सप्ताह भी नहीं चला।
लिफ्ट के लिए जल-कल काउंटर के समीप का स्थान तय किया था। पांच माह से ज्यादा समय जगह का चयन करने में ही लगा। लोनिवि ने 26 फरवरी को लिफ्ट के लिए काम शुरू किया। पहले दो दिन की खुदाई के बाद नमी के चलते गड्ढे में पानी जमा हो गया। नमी और पानी भरा होने से काम आगे नहीं बढ़ पा रहा है। नपा में लिफ्ट लगाने के लिए 19 लाख 37 हजार रुपए स्वीकृत हैं। लोक निर्माण को इसके लिए सितंबर माह में ही राशि आवंटित कर दी गई थी।
समय में पूरा होगा काम
लोनिवि एसडीओ आदित्य सोनी ने बताया ड्राइंग-डिजाइन में बदलाव नहीं होगा लेकिन नमी के चलते आधार निर्माण में बदलाव होगा। योजना बना ली है। दो-तीन दिन में काम शुरू होगा।
hin_Deva hin_Deva hin_Deva hin_Deva hin_Deva